EkBass/fiwiki-20250220-pages-articles huggingface dataset:
Fernando (1751)

Fernando (Santa Bárbara) oli Espanjan laivaston vuonna 1751 vesille laskettu kaksikantinen 64-tykkinen linjalaiva. == Valmistus == Alus tilattiin Ferrolista Reales Astilleros de Esteirolta, missä köli laskettiin 8. heinäkuuta 1750. Alus laskettiin vesille 8. syyskuuta 1751.Winfield et al 2023 s. 187 == Palvelus == Alus saapui 31. toukokuuta 1752 Cádiziin Asían kanssa Ferrolista päällikkönään Luis de Córdova. Alus suojasi kesäkuussa Cádizista saattueen Azoreille, mistä se palasi 18. heinäkuuta Cádiziin Fuerten ja fregatti San Cristóbalin kanssa. Alus lähti Cádizista Fuerten kanssa partiomatkalle Cabo de São Vicenten alueelle, mistä ne palasivat 20. syyskuuta. Alus lähti 25. marraskuuta Fuerten kanssa Cádizista mukanaan kaksi miljoonaa pesoa, jotka ne kuljettivat Napoliin säilytettäväksi. Ne palasivat 10. helmikuuta 1753 Napolista Cádiziin, missä alus siirrettiin huollettavaksi. Vuonna 1754 alus oli telakalla korjattavana, jolloin korjattiin valmistuksessa tapahtuneita virheitä. Alus kuljetti 1755 Cádizista elohopeaa Veracruziin, mistä se jatkoi 8. toukokuuta saattueen mukana Havannaan. Alus suojasi 14. heinäkuuta Havannasta saattueen Cádiziin. Alus saapui 11. syyskuuta saattueen mukana Havannaan mukanaan lähes miljoona pesoa. Alus lähti 11. maaliskuuta 1757 Cádizista Europan kanssa päällikkönään Villena. Alus suojasi 10. toukokuuta Veracruzista Dragónin kanssa kuuden rahtialuksen saattueen. Alus saapui elokuussa 1758 Cádiziin Dragónin, fregatti Concepciónin ja seitsemän rahtialuksen kanssa mukanaan yli 15 miljoonaa pesoa. Alus lähti 9. syyskuuta 1760 Cádizista Astuton ja Terriblen koeajoihin. Alus poistettiin 3. tammikuuta 1769 laivastoluettelosta. == Lähteet == * === Viitteet === Luokka:Reales Astilleros de Esteiro Luokka:Espanjan laivaston linjalaivat
Pressfoto

Pressfoto oli suomalainen kuvatoimisto, joka kasvoi Hufvudstadsbladetista. Toimisto haettiin konkurssiin lokakuussa 1996. Pressfoton kuva-arkisto päätyi Zeelandille, joka lahjoitti kuvat Museoviraston journalistiseen kuva- arkistoon. Urheilukuvat lahjoitettiin Suomen Urheilumuseolle. Arkistoon on kertynyt yli kolme miljoonaa kuvaa, joista kotimaisia kuvia arviolta kolmasosa. == Lähteet == Luokka:Kuvatoimistot
Tukholman maihinnousurykmentti

Tukholman maihinnousurykmentti () on osa Ruotsin merivoimia. Se toimii Bergassa Haningen varuskunnassa. Se toimii rannikkoalueilla, jokien suistoissa, saaristossa, vesiväylillä ja satamissa. Aseistuksena on miinoja, ohjuksia ja kranaatihheittimiä. Sen kalustoon kuuluu maihinnousuveneitä, ilmatyynyaluksia, partioveneitä ja huoltoveneitä. Rykmentissä työskentelee noin 850 henkeä. Se kouluttaa henkilöstöä toimimaan sekä kotimaassa että ulkomailla. Lisäksi se osallistuu valtiollisiin seremonioihin. Varusmiesten koulutus käynnistyi uudestaan syyskuussa 2023. Aiemmin tämä oli tapahtunut vuosikymmeniä sitten. Rykmentti on osallistunut kansainvälisiin operaatioihin, esimerkiksi YK:n operaatioon MINUSMA Malissa. Prinssi Carl Philip jäi pois palveluksesta tykkiveneen kuljettajana Tukholman maihinnousurykmentistä vuonna 2001. Bergassa toimii myös 4. merivoimien taistelulaivue. Ruotsin Yhdysvaltojen kanssa solmimassa DCA-sopimuksessa on sovittu, että Ruotsi luovuttaa tarvittaessa Bergan rykmentin ja harjoitusalueen Yhdysvaltojen käyttöön. == Lähteet == ==Aiheesta muualla== *Tukholman maihinnousurykmentti Ruotsin puolustusvoimien sivulla Luokka:Ruotsin merivoimat
Reigate

Reigate on asukkaan kaupunki Surreyn kreivikunnassa Kaakkois-Englannissa. Se muodostaa viereisen Redhillin kaupungin kanssa asukkaan yhtenäisen taajama- alueen, joka luetaan Lontoon metropolialueeseen. Hallinnollisesti Reigate toimii Reigaten ja Bansteadin kaupunkipiirin keskuspaikkana eikä sillä ole kunnallista itsehallintoa (unparished area). Tammikuusta 2021 lähtien se on toiminut myös Surreyn kreivikunnan hallinnollisena keskuksena. Reigate sijaitsee 30 kilometriä Lontoon keskustasta etelälounaaseen ja 10 kilometriä Gatwickin lentoasemasta pohjoiseen. == Historia == Reigaten ympäristöstä on löydetty neoliittisia piikivilouhoksia ja pronssikautisia hautakumpuja. Doods Wayn alta kaivettiin esiin vuonna 2004 kaakeleiden polttouuni, joka on ajoitettu roomalaisajalle vuoteen 92. Ensimmäiset todisteet siitä, että seudulla asuneet roomalaiset koristelivat rakennuksiaan kaakeleilla, löydettiin jo 1880-luvulla. Domesday Bookissa Reigatesta käytetään nimeä Cherchefelle, joka tarkoittaa mahdollisesti ’aukeaa paikkaa kukkulan vieressä’. Vilhelm Valloittaja luovutti kylän maat läänityksenä William de Warennelle, josta tuli vuonna 1088 Surreyn jaarli. Nimen Reigate alkuperä ei ole tiedossa. Se saattoi tarkoittaa ’metsäkauriin porttia’ () ja viitata de Warennen lähistölle perustamaan metsästyspuistoon. Toisen selityksen mukaan se on alkuperältään muinaisenglantilainen ja tarkoittaa joen reittiä. Surreyn toinen jaarli, myös nimeltään William de Warenne, rakensi Reigateen linnan, jonka eteläpuolelle kylän asutus siirtyi vuoden 1150 paikkeilla. Kylään perustettiin 1200-luvulla augustinolaisluostari. Lakkautettuaan Englannin luostarilaitoksen 1535 kuningas Henrik VIII lahjoitti luostarin maat Katariina Howardin sedälle William Howardille, joka muutti sen rakennukset asuinkäyttöön. Reigaten linna raunioitui ajan myötä ja se purettiin 1700-luvun loppuun mennessä. Luostarialue päätyi valtuuston omistukseen vuonna 1945. Reigate oli tyypillinen markkinakaupunki, joka erikoistui kaurahiutaleiden valmistamiseen. Lisäksi lähistöltä kaivettiin hienoa hiekkaa ja reigatekiveä rakennusmateriaaliksi. Reigatekiveä saatiin paitsi Reigatesta, myös Betchworthista, Bucklandista, Gattonista, Mersthamista, Chaldonista ja Bletchingleysta. == Lähteet == Luokka:Asutut paikat Surreyssä Luokka:Englannin kaupungit
Das Boot (televisiosarja)

Das Boot on saksalainen televisiodraamasarja, jonka on tuottanut Bavaria Film. Se on jatkoa Lothar-Günther Buchheimin sotaromaaniin perustuvaan elokuvaan. Tapahtumat sijoittuvat saksalaisille sukellusveneille toisen maailmansodan Atlantin taistelun aikana. Sarjalla oli 1,89 miljoonaa katsojaa suoratoistopalveluissa ja sen budjetti oli noin 30 miljoonaa dollaria. == Näyttelijät == == Jaksot == === Kausi 1 === |} === Kausi 2 === |} == Palkinnot == Sarja palkittiin Baijerin televisiopalkinnolla erinomaisesta tuotantosuorituksesta. Vicky Krieps voitti vuonna 2019 parhaan naisnäyttelijän palkinnon roolistaan sarjassa. == Lähteet == Luokka:2010-luvun saksalaiset televisiosarjat Luokka:2020-luvun draamasarjat Luokka:Saksalaiset draamasarjat Luokka:Toinen maailmansota fiktiossa
Ryan Condal

Ryan Condal on yhdysvaltalainen käsikirjoittaja ja televisiotuottaja. Hänet tunnetaan menestyneen House of the Dragon -fantasiasarjan luojana ja showrunnerina. Condal on aiemmin työskennellyt myös scifi-sarjan Colony showrunnerina ja hänet on nimetty yhdeksi tulevan A Knight of the Seven Kingdoms: The Hedge Knight -televisiosarjan vastaavista tuottajista. == Lähteet == == Aiheesta muualla == * Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Syntymävuosi puuttuu Luokka:Elävät henkilöt
Gautier de Coincy

Gautier de Coincy (1177–1236) oli apotti ja truveeri.Gautier de Coincy: "Miracles de Notre-Dame" Harmonia Mundi, viitattu 25.3.2024 Gautier de Coincy Oxford Reference, viitattu 25.3.2024 Coincy kuului benediktiineihin. Hän teki keskiajalla laajalle levinneitä runo- ja musiikkiteoksia. Näihin kuului kahteen kirjaan jaettu laaja ranskankielinen kokoelma Neitsyt Mariaan liitetyistä ihmekertomuksista.Gautier de Coinci Brepols, viitattu 25.3.2024 Coincyn musiikkia on levyttänyt muun muassa The Harp Consort. == Lähteet == Luokka:Truveerit Luokka:Apotit Luokka:Keskiajan säveltäjät Luokka:Vuonna 1177 syntyneet Luokka:Vuonna 1236 kuolleet
Vuorenpää

Vuorenpää on muun muassa seuraavien suomalaisten henkilöiden sukunimi: * Eeva Angelina Vuorenpää (1939–2023), televisio-ohjaaja, kirjailija * Harri Vuorenpää (s. 1982), poliitikko ja perussuomalaisten puoluesihteeri * Joona Vuorenpää (s. 1967), toiminnanjohtaja ja tietokirjailija * Mikko Vuorenpää (s. 1972), varatuomari, oikeustieteilijä ja professori * Sirkka-Liisa Landry, o.s. Vuorenpää (1926−2008), shakinpelaaja.
Eeva Vuorenpää

Eeva Angelina Vuorenpää (o.s. Kovanen; 23. joulukuuta 1939 – 26. heinäkuuta 2023) oli suomalainen televisio-ohjaaja ja kirjailija.Kuolinilmoitus Helsingin Sanomat, näköislehti 20.8.2023 s. B 30 Vuorenpää oli televisiotoimittaja- ohjaaja vuosina 1987–2003. Hän käsikirjoitti ja ohjasi kulttuuridokumentteja, joita on esitetty myös ulkomailla.Vuorenpää, Eeva Kirjasampo. Viitattu 25.3.2024 Hän työskenteli 1974–1981 Yle TV2:n kuuluttajana. Eläkkeelle jäätyään hän kirjoitti viisi romaania, joista kolme ensimmäistä muodostavat hämäläisestä kartanoyhteisöstä kertovan Kotkansilmä-trilogian. Sen jälkeen ilmestynyt Arvet perustuu hänen lapsuudenmuistoihinsa, ja Kaksi rantaa (2018) kertoo suomalaisten Amerikan-siirtolaisuudesta.Veera Jokinen, Ylen televisio- ohjaaja ja kirjailija Eeva Vuorenpää on kuollut 83-vuotiaana Yle.fi, uutiset 26.7.2023, viitattu 25.3.2024 ==Teokset== * Kotkansilmä, Minerva 2007 * Kotkansilmän perintö, Minerva 2008 * Kotkansilmän uusi loisto, Minerva 2009 * Arvet, Minerva 2011 * Kaksi rantaa, Minerva 2018 ==Lähteet== Luokka:Suomalaiset televisio-ohjaajat Luokka:Suomalaiset kirjailijat Luokka:Vuonna 1939 syntyneet Luokka:Vuonna 2023 kuolleet
Essentia

Essentia on filosofisessa ajattelussa käytetty käsite, joka tarkoittaa jonkun asian olemusta. Essentia määrittää yksilön kyvyt, mahdollisuudet ja oikeat tavoitteet. Aristotelen ja Platonin ihmisen oikean paikan yhteiskunnassa pystytään määrittelemään essentian avulla. Luokka:Filosofian termit
Pałac Prezydencki

Pałac Prezydencki () on ollut vuodesta 1994 lähtien Puolan tasavallan presidentin virallinen virka-asunto. Palatsi sijaitsee Varsovassa osoitteessa Krakowskie Przedmieście 46/48. Nykyään rakennus on isoin palatsi Varsovassa. == Palatsin arkkitehtuuri == Palatsi sai nykyisen ulkonäkön vuosina 1818-1819, kun Chrystian Piotr Aigner rekonstruoi sitä. Rakennuksen julkisivu on klassistinen. === Tärkeämmät huoneet === * kirjasto * Puolan presidentin toimisto * Kaplica Zwiastowania Pańskiego * puutarha * Valkoinen sali * Sininen sali * Talven sali * Presidentin virkistyshuone == Lähteet == Luokka:Varsovan rakennukset ja rakennelmat
Kari Pärssinen

Kari Pärssinen (31. heinäkuuta 1933 Korpiselkä – 18. heinäkuuta 2023 ImatraKari Pärssinen Kuolinilmoitus. Helsingin Sanomat Näköislehti 13.8.2023 s. B 28) oli suomalainen arkkitehti ja Imatran kaupungin kaavoituspäällikkö.Pärssisen pojat Panu, Ilkka ja Lauri, Kari Pärssinen 1933–2023 – Arkkitehti, joka jätti jälkensä Imatralle, Uutisvuoksi 20.8.2023, viitattu 25.3.2024 Pärssisen perheen isä oli pappi, ja perhe muutti 1936 Tuupovaaraan, mutta sota-aikana isä oli rintamapappina. Pärssinen valmistui ylioppilaaksi 1953 Joensuun lyseosta, arkkitehdiksi 1961 Teknillisestä korkeakoulusta ja tekniikan lisensiaatiksi 1993. Hän voitti Keravan keskustan suunnittelukilpailun 1962. Hän oli Imatran kaupungin palveluksessa 1963–1996 ensin kauppalanarkkitehtinä ja myöhemmin kaavoituspäällikkönä. Pärssinen suunnitteli Imatralle Veteraanipuiston Suomen itsenäisyyden 70-vuotisjuhlan kunniaksi.Veteraanipuisto, Vuoksen kulttuurireitti, s. 8. Hän on suunnitellut Taisto Martiskaisen Imatran Impi -veistokseen suihkualtaan. ==Lähteet== Luokka:Suomalaiset arkkitehdit Luokka:Vuonna 1933 syntyneet Luokka:Vuonna 2023 kuolleet
Paolo da Firenze

Paolo da Firenze (n. 1355 Firenze – aikaisintaan 21. syyskuuta 1436) oli säveltäjä, musiikkiteoreetikko, laulaja ja benediktiineihin kuulunut apotti.Alessandra Fiori, Paolo da Firenze Treccani, viitattu 25.3.2024 Paolo da Firenze sai paavi Bonifatius IX:lta nimityksen apotiksi 8. maaliskuuta 1401. Vuodesta 1409 hän toimi San Martino al Pino -luostarin apottina. Samana vuonna hän osallistui kiistanalaiseen Pisan kirkolliskokoukseen. Da Firenze toimi myös muissa katolisen kirkon korkea-arvoisissa tehtävissä. Hän nimitti päävikaarikseen luostarissa vuonna 1428 perugialaisen Angelo dei Tarlatinin, joka seurasi häntä apottina vuonna 1433. Da Firenzen testamentti on päivätty 21. syyskuuta 1436. Siinä on nimetty muiden perijöiden joukossa kolme veljeä. Da Firenze edusti italialaista ars novaa ja ars subtilior -tyyliä. Hänen tuotantoonsa kuuluu 13 madrigaalia, 42 ballataa ja eräitä muita teoksia. Useissa teoksissa on kuultavissa Francesco Landinin vaikutus. Da Firenze laati myös teoreettisen kirjoituksen Ars ad discantandum contrapunctum. == Lähteet == Luokka:Italialaiset säveltäjät Luokka:Keskiajan säveltäjät Luokka:Apotit Luokka:Vuonna 1355 syntyneet Luokka:Vuonna 1436 kuolleet
Khorasan

Khorasan () on Keski-Aasiassa sijaitseva laaja historiallinen alue, joka antiikin aikana ulottui nykyisen Iranin, Afganistanin, Turkmenistanin, Uzbekistanin ja Tadžikistanin alueille. Huomattavasti supistetumpana alueena se oli Iranin maakunta vuoteen 2004 asti, jolloin se jaettiin kolmeen osaan.Encyclopaedia Britannica Alueen historiallinen keskus oli suurkaupunki Merv, jonka rauniot nykyään sijaitsevat Turkmenistanissa. == Lähteet == * === Viitteet === Luokka:Iranin maakunnat
Marchetto da Padova

Marchetto da Padova (n. 1275 – ?) oli säveltäjä ja musiikkiteoreetikko.Cesarino Ruini, Marchetto da Padova Treccani, viitattu 25.3.2024 Da Padova syntyi padovalaisen räätälin pojaksi. Hänen oletetaan työskennelleen Padovan tuomiokirkossa 1300-vuosikymmenellä. Da Padova työskenteli myös Napolin Robertin palveluksessa. Hänet tunnetaan varsinkin teoreettisista tutkielmistaan Lucidarium ja Pomerium, jotka ovat tärkeitä lähteitä eurooppalaisen sävelkielen kehityksestä ja 1300-luvun nuottikirjoituksesta. Da Padova käsitteli muun muassa kirkkolaulun käytäntöjen mukauttamista yleistymässä olleen polyfonian käytön tarpeisiin. Lucidarium on omistettu päävikaari Ranieri di Zaccaria da Orvietolle ja todennäköisesti kirjoitettu vuosina 1317–1318. Pomerium on jonkin verran tätä myöhäisempi teos. Da Padovan sävellystuotantoon kuuluu motetteja. Tiettyjä motetteja pidetään varmuudella hänen teoksinaan; osassa sävellyksistä tekijyys on epävarma. == Lähteet == Luokka:Italialaiset säveltäjät Luokka:Keskiajan säveltäjät Luokka:Musiikkiteoreetikot Luokka:Vuonna 1275 syntyneet Luokka:1300-luvulla kuolleet
Belweder

pienoiskuva|269x269px|Belweder pihan puolelta Belweder () on klassistinen palatsi Varsovassa osoitteessa Belwederska 54/56. Rakennus on rakennettu vuosina 1819–1822 Jakub Kubickin suunnitelman mukaan. Vuosina 1918–1922 Belweder oli Puolan valtiopäällikön päämaja, tasavallan presidentin vuosina 1922–1926 ja 1945–1952, vuosina 1952–1989 valtioneuvoston puheenjohtajan, vuosina 1989–1993 presidentin. Nykyään Puolan presidenteillä toimistona on Pałac Prezydencki. Belweder-nimi tarkoittaa myös koko palatsi- ja puistokompleksia. Luokka:Varsovan rakennukset ja rakennelmat Luokka:Uusklassinen arkkitehtuuri
Lorenzo da Firenze

Lorenzo da Firenze (k. 1372/3 Firenze) oli säveltäjä.Alessandra Fiori, Lorenzo da Firenze Treccani, viitattu 26.3.2024 Da Firenze oli kaniikki ja urkuri Firenzen San Lorenzon kirkossa kuolemaansa saakka. Häntä seurasi urkurina Francesco Landini. Da Firenzen maallisista teoksista ovat säilyneet caccia, kymmenen madrigaalia (kahdelle tai kolmelle äänelle), kuusi monodista ballataa ja didaktinen L'Antefana. Hän sävelsi myös Sanctuksen kahdelle äänelle. == Lähteet == Luokka:Italialaiset säveltäjät Luokka:Keskiajan säveltäjät Luokka:Syntymävuosi puuttuu Luokka:1370-luvulla kuolleet
Holographic Universe

__NOTOC__ Holographic Universe on Scar Symmetryn kolmas studioalbumi, joka julkaistiin 20. kesäkuuta 2008. == Kappaleet == == Vastaanotto == Albumia kutsuttiin yhtyeen kaupallisimmaksi julkaisuksi siihen mennessä. Yhtye sai kehuja progressiivisen metallin osaamisesta ja vertailtiin Dream Theateriin. Albumia kutsuttiin kuitenkin epätasaiseksi ja että sillä on täytekappaleita, jotka eivät nouse aivan samalle tasolle parhaimpien kappaleiden kanssa. == Arvioita == * Soundi: * Blabbermouth: 8/10 * Imperiumi: 7,5/10 == Kokoonpano == * Christian Älvestam - laulu * Per Nilsson - kitarat * Jonas Kjellgren - kitarat * Kenneth Seil - bassokitara * Henrik Ohlsson - rummut ; Muut tekijät * Thomas "PLEC" Johansson - masterointi * Jonas Kjellgren - äänitys, miksaus == Lähteet == == Aiheesta muualla == * * Luokka:Vuoden 2008 albumit Luokka:Scar Symmetryn albumit
Women's Flat Track Derby Association

Women's Flat Track Derby Association (WFTDA) on naisten flat track roller derbyn kansainvälinen kattojärjestö, johon kuuluu yli 400 seuraa ympäri maailman. == Suomalaiset seurat == WFTDA:han kuuluu viisi suomalaista seuraa, joista kansainvälisistä rankingeistä kilpailee yhteensä kuusi joukkuetta: * Dirty River, Dirty River Roller Derby * Helsinki A, Helsinki Roller Derby * Helsinki Bees, Helsinki Roller Derby * Kallio, Kallio Rolling Rainbow * Oulu, Oulu Roller Derby * Tampere, Tampere Roller Derby == Lähteet == Luokka:Suomalaiset roller derby -seurat
Dark Matter Dimensions

__NOTOC__ Dark Matter Dimensions on Scar Symmetryn neljäs studioalbumi, joka julkaistiin 2. lokakuuta 2009. == Kappaleet == == Arvioita == * Imperiumi: 9+/10 == Lähteet == == Aiheesta muualla == * * Luokka:Vuoden 2009 albumit Luokka:Scar Symmetryn albumit
Elektroniikkajäte

Elektroniikkajäte (e-jäte) tarkoittaa sähkö- ja elektroniikkaromua (SER), joka koostuu elinkaarensa lopussa olevista laitteista. Elektronisissa laitteissa on metalleja, jotka ovat arvokkaita, mutta kierrätys on ongelmallista. Elektroniikkaromua on päätynyt täyttömaahan tai sitä on kuljetettu muihin maihin, joissa purku tapahtuu ilman kunnollisia suojavarusteita. Vuonna 2024 kierrätyksen arvioitiin säästävän 23 miljardin dollarin edestä rahalliseksi arvoksi muutetuissa ilmansaasteissa, ja kerättyjen materiaalin kuten kullan, kuparin ja raudan arvo on 28 miljardia dollaria. Jätemateriaalin käsittelyn arvioitiin maksavan 10 miljardia dollaria, jonka lisäksi on 78 miljardin dollarin ulkoinen kustannus ihmisille ja ympäristölle. Elektroniikkajätteen eräänä ongelmakohtana ovat myrkylliset materiaalit kuten lyijy. == Lähteet == Luokka:Jätteet Jäte
Veggli

Veggli on taajama Rollagin kunnassa Buskerudin läänissä Norjassa. Taajaman pinta-ala on 0,7 neliökilometriä ja asukasluku 353 vuonna 2023. ==Lähteet== ==Aiheesta muualla== Luokka:Rollag Luokka:Norjan taajamat
Rollagin sauvakirkko

Rollagin sauvakirkko () on Rollagin kunnassa Buskerudin läänissä Norjassa sijaitseva 1200-luvulla rakennettu sauvakirkko. Kirkko on yleisölle auki kesäisin sekä sopimuksesta muina vuodenaikoina. Rollag stavkirke interior.jpg|Kirkkosali ==Lähteet== ==Aiheesta muualla== Luokka:Norjan sauvakirkot sauvakirkko
Vegglin kirkko

Vegglin kirkko () on Rollagin kunnassa Buskerudin läänissä Norjassa sijaitseva puinen pitkäkirkko vuodelta 1859. Veggli kirke T069 01 0670.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Rollag
Numedalin rata

Numedalin rata () on Norjan rataverkkoon kuuluva rautatie, joka alun perin ulottui Kongsbergista Rødbergiin. Rata rakennettiin Noren voimalaitoksen tarpeita varten ja avattiin liikenteelle vuonna 1927. Henkilöliikenne radalla lopetettiin vuoden 1989 alussa ja säännöllinen rahtiliikenne 1997. Radan noin 92 kilometrin pituudesta on nykyisin käytössä 30 kilometrin osuus Kongsbergin ja Flesbergin välillä. ==Kuvia== Borhaug Bridge on Numedalsbanen.jpg|Bruhaugin silta Numedalsbanen Roedberg.jpg|Rødbergin asema Numedalsbanen Rollag.jpg|Rollagin asema Veggli stasjon Numedalsbanen.jpg|Vegglin asema ==Lähteet== ==Aiheesta muualla== * Jernbanedirektoratet Luokka:Norjan rautatiet Luokka:Buskerudin läänin liikenne
Sacred Games (televisiosarja)

Sacred Games on intialainen rikostrillerisuoratoistotelevisiosarja, joka perustuu Vikram Chandran vuoden 2006 samannimiseen romaaniin. Se oli Intian ensimmäinen Netflix-alkuperäissarja. Sen ovat ohjanneet Vikramaditya Motwane ja Anurag Kashyap. Romaanin ovat sovittaneet Varun Grover, Smita Singh ja Vasant Nath. Kelly Luegenbiehl, Erik Barmack ja Motwane toimivat sarjan vastaavina tuottajina. Sartaj Singh (Saif Ali Khan) on kyyninen poliisi Mumbaissa, joka saa puhelun gangsteri Ganesh Gaitondelta (Nawazuddin Siddiqui), joka käskee häntä pelastamaan kaupungin 25 päivän kuluessa. Sarja kertoo tulevista tapahtumista. == Näyttelijät == == Lähteet == == Aiheesta muualla == * Luokka:2010-luvun rikossarjat Luokka:Intialaiset televisiosarjat Luokka:Netflix-alkuperäissarjat Luokka:2010-luvun draamasarjat
Sirkka-Liisa Ekman

Sirkka-Liisa Ekman, o.s. Söyrinki (18. helmikuuta 1943 Kemin maalaiskunta – 3. syyskuuta 2020 Ruotsi) oli suomalainen sairaanhoitaja, joka väitteli Ruotsissa lääketieteen tohtoriksi ja toimi Karoliinisen instituutin hoitotieteen professorina. ==Henkilöhistoria== Ekmanin vanhemmat olivat vakuutustarkastaja Uuno Söyrinki ja emäntä Maija Sunnari. Hän avioitui 1968 lääkäri Kari Ekmanin kanssa. Sirkka-Liisa Ekman kävi kuusi luokkaa oppikoulua Kemin tyttölyseossa ja talouskoulun Rovaniemellä. Hän suoritti siellä myös sairaanhoitajakoulun 1962–1965. Aikuislukion ja sairaanhoidon opintoja Ekman suoritti Ruotsissa 1980–1986 ja hoitotieteen opintoja Uumajan yliopistossa 1986–1987. Hän väitteli siellä lääketieteen tohtoriksi 1993. Ekman oli sairaanhoitaja Suomessa 1965–1967 ja 1968–1970, Sveitsissä 1967 ja Ruotsissa 1970–1981, ylihoitaja Uumajan yliopistollisessa sairaalassa 1981–1987, tutkijakoulutettava Uumajan yliopistossa 1988–1993 ja projektisihteeri Tukholmassa 1993–1995. Tutkijan ja laitoksen johtajan tehtäviä hän hoiti Karoliinisessa instituutissa 1994–2001 ja oli hoitotieteen professori Blekingen teknillisessä korkeakoulussa 2000–2003 ja Karoliinisessa instituutissa gerontologisen hoitotieteen jaoston johtaja 2004–2005, hoitotieteen professori 2005–2010 ja sitten vanhempi tutkija. Ekman, jolla oli useita asiantuntija- ja luottamustehtäviä, oli myös osa-aikainen lehtori Tukholmassa 1993–1994, hoitotieteen dosentti Turun yliopistossa vuodesta 1997 ja vieraileva tutkija Kaliforniassa 1998 ja Helsingissä 1999. Hän oli perehtynyt erityisesti monikulttuuriseen vanhustenhuoltoon. (ei-vapaa) ==Julkaisuja== * Monolingual and bilingual communication between patients with dementia diseases and their caregivers, 1993 (väitöskirja) == Lähteet == Luokka:Suomalaiset sairaanhoitajat Luokka:Ruotsinsuomalaiset henkilöt Luokka:Ruotsalaiset professorit Luokka:Vuonna 1943 syntyneet Luokka:Vuonna 2020 kuolleet
Fredrik Sterky

Fredrik Sterky (11. tammikuuta 1860 Tukholma – 11. tammikuuta 1900 Tukholma) oli ruotsalainen toimittaja ja ammattiyhdistysjohtaja. Hän toimi göteborgilaisen Ny Tid -lehden päätoimittajana ennen nousuaan ammattiliittojen keskusjärjestö Landsorganisationenin ensimmäiseksi puheenjohtajaksi vuonna 1898. Sterky oli kahdesti naimisissa. Vuodesta 1891 hän eli avoliitossa tanskalaissyntyisen Anna Sterkyn kanssa, joka oli niin ikään sosiaalidemokraatti ja ammattiyhdistysaktiivi. Fredrik Sterky kuoli keuhkokuumeeseen 40-vuotissyntymäpäivänään. Hänen hautajaiskulkuettaan seurasi lähes 40 000 tukholmalaista. Fredrik Sterky erottui aikansa ammattiyhdistysliikkeessä radikaaleilla vaatimuksillaan sukupuolten tasa- arvosta. Hän myös puolusti avioliiton ulkopuolisia parisuhteita ja vertasi avioliittoa prostituutioon. Landsorganisationenissa hänen saavutuksekseen luetaan perinteisesti automaatiojäsenyys, eli että ammattiliiton jäseneksi liittyvästä tuli myös sosiaalidemokraattisen puolueen jäsen. Sterky oli tämän periaatteen näkyvin puolustaja LO:n liittokokouksessa vuonna 1898, jossa asiasta päätettiin. Sterky-agitation.jpg|Sterkyn esitelmää mainostava juliste vuodelta 1892. Fredrik Sterky grav.JPG|Sterkyn hauta Norra begravningsplatsenissa Tukholmassa. ==Lähteet== ==Aiheesta muualla== Luokka:Ruotsalaiset ammattiyhdistysjohtajat Luokka:Ruotsalaiset päätoimittajat Luokka:Vuonna 1860 syntyneet Luokka:Vuonna 1900 kuolleet
Sterky

Sterky on seuraavien henkilöiden sukunimi: * Anna Sterky (o.s. Nielsen, 1856–1939), tanskalais-ruotsalainen ammattiyhdistysjohtaja, toimittaja ja naisasianainen * Fredrik Sterky (1860–1900), ruotsalainen ammattiyhdistysjohtaja.
Ny Tid (Ruotsi)

Ny Tid oli ruotsalainen sosiaalidemokraattinen sanomalehti, joka ilmestyi Göteborgissa vuosina 1892–1966. Aluksi se ilmestyi joka päivä, vuodesta 1899 kuudesti viikossa ja vuodesta 1964 kerran viikossa. Lehdessä työskentelivät esimerkiksi Fredrik Sterky, Anna Sterky ja Per Albin Hansson. Ny Tid ilmestyi uudelleen viikkolehtenä vuosina 2006–2017. ==Lähteet== Luokka:Ruotsalaiset sanomalehdet Luokka:Göteborgin media Luokka:Puoluelehdet
Campeón (1758)

Campeón oli Espanjan laivaston vuonna 1758 vesille laskettu kaksikantinen 58-tykkinen linjalaiva. == Valmistus == Alus tilattiin Ferrolista Reales Astilleros de Esteirolta, missä köli laskettiin 18. helmikuuta 1757. Alus laskettiin vesille 27. tammikuuta 1758 ja otettiin palvelukseen 11. toukokuta 1758 ensimmäisenä päällikkönään José Francisco Díaz de San Vicente.Winfield et al 2023 s. 189 == Palvelus == Alus lähti 11. elokuuta 1758 Ferrolista koeajoihin, mistä se palasi 10. lokakuuta. Koeajoissa alus todettiin erittäin purjehdusominaisuuksiltaan huonoksi. Alus lähti syyskuussa 1759 Ferrolista lastinaan 101 Havannaan ja Veracruziin toimitettavaa kanuunaa. Alus palasi maaliskuussa 1760 Ferroliin, missä se oli vuoteen 1766. Alus siirrettiin syyskuussa 1762 Ferrolissa telakalle, missä sille tehtiin muutostöitä. Joulukuussa 1766 alus lähti Ferrolista San Genaron ja San Fernandon kanssa partiomatkalle Biskajanlahdelle, mistä ne palasivat tammikuussa 1767 Ferroliin. Alus lähti huhtikuussa 1768 Ferrolista partiomatkalle lähivesille. Alus oli Ferrolissa telakalla, jossa sille tehtiin muutostöitä kuten kevennettiin rakenteita. Muutostöiden seurauksena aluksen purjehdusominaisuudet hieman paranivat. Se oli vuodesta 1769 Ferrolissa, kunnes se määrättiin 1776 myytäväksi. Se oli elokuussa 1776 Ferrolissa uivana patterina. Alus poistettiin laivastoluettelosta ja muutettiin 1778 proomuksi. Se romutettiin 1824. == Lähteet == * === Viitteet === Luokka:Reales Astilleros de Esteiro Luokka:Espanjan laivaston linjalaivat
Sisko Ramsay

Sisko Ramsay (o.s. Hynninen) on suomalainen järjestöjohtaja, radiotoimittaja ja televisiojuontaja. Koulutukseltaan hän on yhteiskuntatieteiden maisteri. Ramsay toimi 1980-luvun taitteessa Suomen Unicefin pääsihteerinä. 1960-luvulta alkaen Ramsay työskenteli Yleisradiossa tv-kuuluttajana, radion musiikkitoimittajana ja musiikkiohjelmien juontajana. Hän juonsi muun muassa Yleisradion 50-vuotisjuhlan kunniaksi tehdyn, hyvät arvostelut saaneen television musiikkisarjan Suomalainen rapsodia (1976). 1980-luvun loppupuolella hän toimi Megamania-levy-yhtiön tiedottajana. Sisko Ramsay on myös näytellyt muutamissa elokuvissa. Näitä ovat Erkki Kurenniemen lyhytelokuvat Talo (1969) ja Joulumysteeri (1969), Anssi Mänttärin Näkemiin, hyvästi (1986), Ville Mäkelän Lain ulkopuolella (1987) ja Claes Olssonin Elvis kissan jäljillä (1987). Vuoden 1982 presidentinvaalissa Sisko Ramsay oli liberaalien Helvi Sipilän sitoutumattomana valitsijamiesehdokkaana Helsingissä. Hän sai enemmän ääniä kuin LKP:n puheenjohtaja Jaakko Itälä, mutta Sipilä ei saanut yhtään valitsijamiestä Helsingistä ja koko maastakin vain yhden. ==Lähteet== Luokka:Suomalaiset järjestöjohtajat Luokka:Suomalaiset radiotoimittajat Luokka:Syntymävuosi puuttuu Luokka:Elävät henkilöt Luokka:Suomalaiset televisiojuontajat Luokka:Suomalaiset televisiokuuluttajat Luokka:Suomalaiset elokuvanäyttelijät
Circle (täsmennyssivu)

Circle tai The Circle voi tarkoittaa seuraavia: * Circle, Jussi Lehtisalon johtama suomalainen rockyhtye * Circle, Amorphiksen albumi vuodelta 2013 * Circle, Pharaoh Overlordin albumi vuodelta 2015 * Circle, yhdysvaltalainen tieteiskauhuelokuva vuodelta 2016 * The Circle, Frank Borzagen ohjaama elokuva vuodelta 1925 * The Circle, yhdysvaltalainen science fiction -jännityselokuva vuodelta 2017 * The Circle, Bon Jovin albumi vuodelta 2017
Ella-Maria Ervasti

Ella-Maria Ervasti (s. 11. huhtikuuta 2008) on suomalainen jalkapalloija. Hän aloitti uransa Leppävaaran pallossa vuonna 2016 ja siirtyi sieltä FC Espoon T07 joukkueeseen vuonna 2019. Vuonna 2022 marraskuussa Ella-Maria siirtyi FC Honkaan T18 SM-joukkueeseen. Kaudella 2023 Ella-Maria teki kahden vuoden sopimuksen Hongan Kansallisen liigan joukkueeseen ja depytoi Kansallisessa liigassa kesällä 2024. Tammikuussa 2025 Ella-Maria siirtyi 3- vuotisella ammattilaissopimuksella Tanskan pääsarjaan FC Nordsjaellandin riveihin. Ella- Maria on ollut myös mukana T2008 sekä T2007 syntyneiden suomen maajoukkueissa. == Maajoukkueura == === Ensimmäinen maajoukkue === Ella-Marian maajukkueura alkoi vuonna 2022 U15 (T2008) tyttöjen UEFA Deveploment -turnauksesta. Hän pelasi siellä kolmesta pelistä kahdessa, joista hän pelasi toisen kokonaan. Portugali-Suomi pelissä Ella-Maria pelasi 90 minuuttia ja peli päättyi Suomen voittoon 1-0. Belgiaa vastaan Ella-Maria tuli kentälle 41-minuutilla pelin ollessa jo 0-1 Belgialle. Peli päättyi lopulta Belgian 0-1 voittoon. Ella- Maria ei päästänyt turnauksessa yhtään maalia ja toimi myös joukkueen kapteenina. Suomi sijoittui turnauksessa kolmanneksi. Ella-Maria pelasi kokonaisudessaan 120 minuuttia. === T2007 maajoukkue === Ella-Maria toimii T2007 maajoukkueen kapteenina. 2023 Ella-Maria valittiin U16 (T2008) tyttöjen UEFA Deveploment turnaukseen mukaan vuotta nuorempana. Siellä hän pelasi Espanjaa vastaan koko pelin ja peli voitettiin 0-2. Pelissä Belgiaa vastaan Ella-Maria pelasi toisen puoliajan. Peli voitettiin 6-1. Ella-Maria pelasi turnauksessa 135-minuuttia ja päästi yhden maalin. Suomi voitti turnauksessa kaikki kolme peliään ja sijoittui ensimmäiseksi. == Lähteet == Luokka:Suomalaiset jalkapallomaalivahdit Luokka:Vuonna 2008 syntyneet Luokka:Elävät henkilöt
Japanilainen keramiikka

Japanilainen keramiikka käsittää japanilaiset keramiikan tyylit. Japanilaiseen keramiikkaan tuli vaikutteita Koreasta 1500-luvulla. Nykyisin keramiikkaa valmistetaan Karatsun ja Nahan kaupungeissa. Nahassa käytetään keramiikan valmistuksessa vanhaa tsuboya-tekniikkaa. Perinteisiä japanilaisia keramiikkatyylejä ovat kurinuki, jossa savea muovataan veistämällä, nerikomi, jossa kootaan yhteen erivärisiä savimassoja sekä mishima, jossa erivärisiä savimassoja upotetaan uriin. == Lähteet == Luokka:Japanilainen kulttuuri Luokka:Keramiikka
Pekka Salmimies

Pekka Salmimies (4. joulukuuta 1941 Helsinki – 9. huhtikuuta 2008 Helsinki) oli suomalainen psykiatrian erikoislääkäri, urheilulääkäri, johtamiskouluttaja ja terveydenhoitoalan yrittäjä. Valtakunnallisesti tunnetuksi hän tuli 1980-luvun taitteessa seksuaalivalistusta antaneesta TV1:n televisio- ohjelmasta Lämmöllä. Salmimies valmistui lääketieteen lisensiaatiksi Länsi- Saksan Freie Universität Berlinistä vuonna 1968, ja psykiatriaan hän erikoistui samalla kun työskenteli eri sairaaloissa 1968–1977. Lukuvuoden 1978–1979 hän teki jatko-opintoja stipendin turvin Max Planck -instituutissa Münchenissä. Hyksin psykiatrisella konsultaatiopoliklinikalla hän työskenteli 1973–1983 ja uudelleen 1986–1996. Salmimies työskenteli oman työnsä ohella urheilulääketieteen parissa, oli mukana muun muassa yleisurheilun MM-kisojen 1983 ylilääkärinä ja toimi Suomen urheiluopiston vastaavana lääkärinä 1983–1984. Tämän jälkeen hän oli kuopiolaisen lääkäriaseman toimitusjohtajana 1985–1986 ja sitten perustamansa Peruskunto Oy:n johdossa. Urheilulääketieteen ja seksologian ohella Salmimiehen erikoisalueita olivat johtaminen ja esimiestyöskentely, johtoryhmätyöskentelyn kehittäminen ja organisaatioiden muutosprosessit. Luennoinnin ja koulutuksen lisäksi hän laati ammattikirjoja ja artikkeleita. Vuoden 1982 presidentinvaalissa Salmimies oli Helvi Sipilän sitoutumattomana valitsijamiesehdokkaana Helsingissä. ==Teoksia== *Korhonen, Juho; Salmimies, Pekka; Santala, Esa : Terveystiedon perusteet. Gummerus, 1976. ISBN 951-20-1202-2. *Salmimies, Pekka & Achté, Kalle: Seksuaaliongelmat : toiminnalliset seksuaaliset häiriöt ja niiden hoito. Psykiatrian tutkimussäätiö, 1980. ISBN 951-99273-6-0. *Erkki Oikarinen, Tero Selvinen, Pekka Salmimies et.al.: Kestävyysjuoksu : valmennuksen perustietous : harjoittelun sisältö ja suunnittelu. Suomen Urheiluliitto, 1988. ISBN 951-99919-4-8. *Porenne, Pertti & Salmimies, Pekka: Tehokkuutta johtoryhmän työskentelyyn, WSOY 1996. 2. ja 3. painos nimellä Tehokkuutta johtoryhmän ja hallituksen työskentelyyn. ISBN 951-0-20262-2. *Salmimies, Pekka & Salmimies, Raija: Esimiehen arkipsykologiaa. WSOY 1998. ISBN 951-0-23036-7. ==Lähteet== ==Aiheesta muualla== *Lääkäri Pekka Salmimies vastaa kuuntelijoiden kirjeisiin, Sukupuolielämän kirjelaatikko 1974, audio 19 min, Yle Areena. Luokka:Suomalaiset psykiatrit Luokka:Suomalaiset urheilulääkärit Luokka:Suomalaiset tietokirjailijat Luokka:Suomalaiset televisiojuontajat Luokka:Vuonna 1941 syntyneet Luokka:Vuonna 2008 kuolleet
Higashikawa

Higashikawa () on Japanin maaseutukaupunki Hokkaidōn saaren sisäosassa Kamikawan yleiskehitystoimiston alueella. Siellä on 8 437 asukasta (joulukuussa 2020) ja sen pinta-ala on 247,30 neliökilometriä. Kaupungin lähellä sijaitsee Daisetsuzanin kansallispuisto, jossa sijaitsevassa vuoristossa on Hokkaidōn korkein vuori Asahidake. Kaupunki on kuuluisa siellä vuosittain järjestettävästä valokuvauskilpailusta, jossa kilpailee lukiolaisia ympäri Japania. Kaupungin kauppapaikoilla on saatavana maataloustuotteita ja makeisia. Kaupungissa on paljon valokuvaajia, taiteilijoita, keraamikkoja ja käsityöläisiä. Kaupungista löytyy golfkenttä ja laskettelukeskus. == Kuvia == Tiedosto:Asahidake spa Higashikawa Hokkaido Japan.jpg|Asahidake-onsen ja Asahivuori Tiedosto:Higashikawa Town Hall.jpg|Higashikawan kaupungintalo Tiedosto:Higashikawa Museum.jpg|Higashikawan museo Tiedosto:Hagoromo fall.JPG|Hagoromon vesiputous == Lähteet == == Aiheesta muualla == *Maaseutukaupungin internetsivut Luokka:Hokkaidōn prefektuuri
Veteraanipuisto

thumb|Veteraanipuisto Veteraanipuisto on puisto Imatralla Vuoksen kulkureitin varrella. Puiston on suunnitellut vuonna 1987 arkkitehti Kari Pärssinen Suomen itsenäisyyden 70-vuotisjuhlan kunniaksi. Puistoon on istutettu 529 rauduskoivua kullekin imatralaiselle sotaveteraanille. Puistoon siirrettiin 13 Salpalinjan panssariestekiveä, joista yhteen kiinnitettiin puiston avaamisesta kertova muistolaattaVeteraanipuisto, Vuoksen kulttuurireitti, s. 8. ==Lähteet== Luokka:Imatran puistot
Maaraja

Maaraja on valtioiden välinen manneralueella sijaitseva raja. Tällainen raja perustuu valtioiden välisiin sopimuksiin, ja se on merkitty maastoon. Schengen-alueen sisäisen rajan voi ylittää ilman tullattavaa tavaraa mistä paikasta tahansa. Jos mukana on tullattavaa tavaraa, on Schengen-alueen sisäistä rajaa ylitettäessä maista riippuen kuljettava tullitoimipaikan kautta tai oltava yhteydessä tullitoimipaikkaan. Schengen-alueen ulkorajan ylitys on tehtävä aina joko virallisella rajanylityspaikalla tai rajavartiolaitoksen luvalla. == Lähteet == == Katso myös == * Meriraja * Kunnanraja Luokka:Rajat
Werner (sukunimi)

Werner tai Verner on muun muassa seuraavien henkilöiden sukunimi: * Abraham Gottlob Werner (1750–1817), saksalainen geologi * Adam Werner (s. 1997), ruotsalainen jääkiekkomaalivahti * Alfred Werner (1866–1919), sveitsiläinen kemisti, Nobelin kemianpalkinnon saaja * Andrew Verner (s. 1972), kanadalainen jääkiekkomaalivahti * Anton von Werner (1843–1915), saksalainen taidemaalari * Axel Werner (s. 1996), argentiinalainen jalkapalloilija * Björn Werner (s. 1990), saksalainen amerikkalaisen jalkapallon pelaaja * Eric Werner (s. 1983), yhdysvaltalainen jääkiekkoilija * Franz von Werner, Murad Efendi (1836–1881), saksalais-turkkilainen diplomaatti ja runoilija * Heinz Werner (1916–1968), saksalainen jalkapalloilija * Jan Werner (1976–2006), norjalainen laulaja * Jan Werner (1946–2014), puolalainen pikajuoksija * Joachim Werner (1939–2010), saksalainen soutaja ja olympiavoittaja * Johannes Werner (1466–1528), saksalainen pappi ja kartografi, jonka mukaan on nimetty Wernerin projektio * Karl Verner (1846–1896), tanskalainen kielentutkija, jonka mukaan on nimetty Vernerin laki * Lars Werner (1935–2013), ruotsalainen poliitikko * Marco Werner (s. 1966), saksalainen kilpa-autoilija * Marianne Werner (1924–2023), saksalainen kuulantyöntäjä * Oskar Werner (1922–1984), itävaltalainen näyttelijä * Ole Werner (s. 1988), saksalainen jalkapalloilija ja valmentaja * Otto Werner (1879–1936), saksalainen lääkäri, jonka mukaan on nimetty Wernerin oireyhtymä * Pirkko Muikku-Werner (s. 1947), suomalainen kielitieteilijä * Stefan Werner (s. 1959), suomalainen fonetiikan, yleisen kielitieteen ja kieliteknologian tutkija * Timo Werner (s. 1996), saksalainen jalkapalloilija * Tobias Werner (s. 1985), saksalainen jalkapalloilija * Tom Werner (s. 1950), yhdysvaltalainen televisiotuottaja, toinen Carsey-Werner-yhtiön perustajista * Tomáš Verner (s. 1986), tšekkiläinen taitoluistelija * Wendelin Werner (s. 1968), saksalaissyntyinen ranskalainen matemaatikko * Zacharias Werner (1768–1823), saksalainen näytelmäkirjailija
Kunnanraja

Kunnanraja erottaa kunnan naapurikunnista. Se määrittää kunnan alueen paikallishallinnollisena alueena. Euroopassa yleisesti kuntien rajoilla on vähemmän merkitystä kuin Suomessa. Suomessa alueiden jakautumisesta on säädetty kuntajakolaki. Kuntajako pyritään toteuttamaan siten, että kunnat olisivat alueina eheitä sekä maantieteellisesti että ihmisten toimintojen suhteen. == Lähteet == Luokka:Kunnat
Joonatan Tola

Joonatan Tola (s. 1983) on suomalainen kirjailija. Koulutukseltaan Tola on suomen kielen maisteri. Tolan esikoisromaani Punainen planeetta (2021) kuvasi lapsen elämää ailahtelevaisen ja alkoholisoituneen isän varjossa. Kirjailijan omista lapsuudenkokemuksista ammentava romaani palkittiin Kalevi Jäntin palkinnolla sekä Laurin kirja 2022 -äänikirjapalkinnolla. Tolan toinen romaani Hullut ihanat linnut (2023) jatkoi esikoisromaanin teemojen parissa. Hotel Pharma Resort (2024) julkaistiin äänikirjana. Romaani ei ole aikaisempien teosten tapaan autofiktiivinen, vaan satiirinen kuvaus parisuhde- ja velkaongelmiin ajautuvasta tuhlailevasta mainosmiehestä. Tola asuu Joensuussa puolisonsa ja kahden lapsensa kanssa. ==Kirjat== * Punainen planeetta, Otava 2021 * Hullut ihanat linnut, Otava 2023 * Hotel Pharma Resort (äänikirja), Otava 2024 ==Lähteet== ==Aiheesta muualla== * Flinkkilä & Kellomäki: Joonatan Tola - huumorilla häpeän kimppuun Luokka:Suomalaiset kirjailijat Luokka:Kalevi Jäntin palkinnon saajat Luokka:Elävät henkilöt Luokka:Vuonna 1983 syntyneet
Karl Verner

Karl Verner (1846–1896) oli tanskalainen kielentutkija ja vuodesta 1888 Kööpenhaminan yliopiston professori. Hänen maineensa perustuu indoeurooppalaista äännehistoriaa käsittelevään tutkimukseen, jonka hän julkaisi kahtena artikkelina aikakauskirjassa Zeitschrift für vergleichende Sprachforschung (23. nide, 1876Verner, Karl Salmonsens konversationsleksikon, osa 24, sivu 959. J. H. Schultz 1928). Hänen mukaansa on nimetty Vernerin laki.Verner, Karl, Tietosanakirja. Osa 10, palsta 985. Tietosanakirja- osakeyhtiö 1919 ==Lähteet== ==Aiheesta muualla== Luokka:Tanskalaiset kielitieteilijät Luokka:Vuonna 1846 syntyneet Luokka:Vuonna 1896 kuolleet
Valkohuppunapsu

Valkohuppunapsu (Arundinicola leucocephala) on tyranneihin kuuluva lintulaji. Lajia tavataan Etelä-Amerikassa. == Koko ja ulkonäkö == Valkohuppunapsu kasvaa 12–13 cm pitkäksi. Sukupuolet eroavat toisistaan ulkonäöltään. Valkohuppunapsukoiraan pää ja kurkku ovat valkoiset. Muu ruumis on ruskeaanvivahtavan musta. Naaraslinnun päälaki ja selkä ovat harmahtavan ruskeat ja siivet ja pyrstö hieman tummemmat. Naama on valkoinen. Valkohuppunapsunaaraan rinta ja vatsa ovat myös valkoiset ja erityisesti rinnassa on lisäksi harmahtavaa väriä. ==Levinneisyys ja elintavat== Valkohuppunapsua tavataan Kolumbiasta Peruun ja Kolumbiasta Etelä-Amerikan keski- ja itäosien kautta Argentiinaan. Lajin elinympäristöä ovat kosteikot kuten suot ja järvien ruovikot. Se liikkuu pareittain ja syö hyönteisiä. Valkohuppunapsun pesimäkausi on kesäkuusta marraskuulle ja naaras munii kahdesta neljään munaa. == Lähteet == Luokka:Tyrannit
GPT-J

GPT-J on Eleuther AI:n vuonna 2021 julkaisema kielimalli. Se sisältää 6 miljardia parametria. GPT-J on GPT-3:n tapaan autoregressiivinen kielimalli. == Lähteet == Luokka:Kielimallit Luokka:Vuoden 2021 ohjelmistot
Mole (joki)

Molejoki on noin 80 kilometriä pitkä Thamesin sivujoki Kaakkois-Englannissa. Sen valuma-alueen osuus on viisi prosenttia eli noin 512 neliökilometriä Thamesin koko valuma-alueesta. Mole saa alkunsa Crawleyn lounaispuolelta West Sussexista, josta se virtaa kohti pohjoista Surreyn kreivikunnan ja siihen kuuluvan Mole Valleyn hallintopiirin läpi. Yläjuoksullaan joki kulkee läheltä Gatwickin lentoasemaa, ja siihen yhtyy Gatwick Stream, Stanford Brook, Burstow Stream ja muita pienempiä virtoja. Ohitettuaan Dorkingin kaupungin joki laskeutuu kapeaan laaksoon Greensand Ridgen ja North Downsin välissä. Joki on puhkaissut North Downsin kalkkikiviharjanteeseen jyrkkärinteisen aukon, jonka pohjoispuolella se ohittaa Leatherheadin kaupungin. Joen yli kulkee vielä useita maanteitä ja rautateitä ennen kuin se laskee Thamesiin Moleseyn kaupungissa Hampton Courtin palatsin kohdalla. Molejoki on kuuluisa lähellä Box Hilliä kohoavista rantajyrkänteistään. Sen varrella on myös useita merkittäviä luonnonsuojelualueita, esimerkiksi Norbury Park, Nutfield Marshes ja Surrey Hillsin kansallismaisema. Joki on suosittu virkistyskohde, jonne tullaan kalastamaan, melomaan ja patikoimaan. Erityisen suosittu retkeilyreitti on 10 kilometriä pitkä Mole Gap Trail, joka kulkee Leatherheadista Dorkingiin. Mole tunnetaan myös vajorei’istään, joiden kautta sen virtaus voi kuivina kausina kadota osittain maan alle. Molen vajoreiät ovat kautta aikojen kiehtoneet ihmismieltä ja esimerkiksi 1500-luvulla elänyt runoilija Edmund Spenser kuvaili niitä teoksessaan The Faerie Queene. Myös joen kontiaiseen viittaavan nimen on arveltu johtuvan niistä. == Lähteet == Luokka:West Sussexin joet Luokka:Surreyn joet Luokka:Thamesin vesistö
Wassyn verilöyly

Wassyn verilöyly tapahtui 1. päivänä maaliskuuta vuonna 1562 Ranskan Champagnen maakunnassa sijainneessa Wassyn pikkukaupungissa, missä François Guisen johtamat aseistautuneet katoliset surmasivat 63 hugenottia eli protestanttia, jotka olivat kokoontuneet jumalanpalvelukseen. Sataneljäkymmentä hugenottia haavoittui. Verilöyly oli seurausta edellisessä tammikuussa annetusta julistuksesta, jolla kuningas Kaarle IX oli antanut hugenoteille oikeuden harjoittaa julkisesti jumalapalveluksia kaupunkien ulkopuolella ja joka oli saanut katoliset raivostumaan. Wassyn verilöyly oli alkua Ranskan uskonsodille. == Lähteet == Luokka:Joukkosurmat Luokka:Ranskan uskonsodat Luokka:1562
Giovanni Pietro Berti

Giovanni Pietro Berti (k. 1638) oli italialainen urkuri, säveltäjä ja laulaja.Oscar Mischiati, Berti, Giovanni Pietro Treccani, viitattu 26.3.2024 Berti lauloi tenorina Basilica di San Marcossa Venetsiassa. Sitten hän osallistui kilpailuun toisen urkurin paikasta ja sai sen vuonna 1624. Bertin tuotantoon kuuluu monia kappaleita lauluäänelle ja basso continuolle. Hän oli myös yksi varhaisimmista säveltäjistä, joiden tuotantoon kuuluu kantaatiksi nimetty teos (Oh con quanta vaghezza). == Lähteet == Luokka:Italialaiset säveltäjät Luokka:Barokkisäveltäjät Luokka:Italialaiset urkurit Luokka:Syntymävuosi puuttuu Luokka:Vuonna 1638 kuolleet
Asía (1752)

Asía oli Espanjan laivaston vuonna 1752 vesille laskettu kaksikantinen 64-tykkinen linjalaiva. == Valmistus == Gaztanetan järjestelmään perustuva alus tilattiin elokuussa 1749, mutta se suunniteltiin uudelleen Jorge Juanin englantilaisen järjestelmän mukaisena huhtikuussa 1750. Lopulta Mathew Mullanin suunnittelema alus tilattiin Ferrolista Reales Astilleros de Esteirolta, missä köli laskettiin 6. kesäkuuta 1750. Alus laskettiin vesille 17. maaliskuuta 1752.Winfield et al 2023 s. 187-188 == Palvelus == Alus saapui 31. toukokuuta 1752 Cádiziin San Fernandon kanssa Ferrolista. Se saapui 20. syyskuuta Cádiziin Fuerten kanssa. Alus saapui 8. marraskuuta Cádiziin partiomatkalta Azoreilta ja Cabo de São Vicenten alueelta San Fernandon kanssa. Se suojasi 21. marraskuuta 1753 Cádizista Fuerten kanssa kolmen elohopeaa kuljettaneen rahtialuksen saattueen Veracruziin, jonne saattue saapui 31. maaliskuuta 1754. Alus partioi vuodesta 1754 Fuerten kanssa Veracruzin alueella sekä kuljetti tarvikkeita, kunnes ne lähtivät 1756 Havannasta Américan, viestialusten Júpiterin ja Mercurion sekä pienempien alusten kansssa Cádiziin. Saattue saapui 6. elokuuta Cádiziin mukanaan yli kahdeksan miljoonaa pesoa ja erilaisia hyödykkeitä. Alus lähti elokuussa 1756 Cádizista Fuerten ja Américan kanssa. Niiden tehtävänä oli siirtää marseillelaisesta pankista rahaa napolilaiseen pankkiin. Alus kuljetti 23. kesäkuuta 1758 Ferrolista 71 kappaletta 16 ja 24 naulan tykkejä sekä 12 424 tykinkuulaa Havannaan, jonne saavuttuaan se liitettiin Barredan laivueeseen, jonka muut alukset olivat Tridente ja Infante sekä fregatit Bizarra, Flecha ja Flora. Näiden lisäksi laivueeseen kuuluivat ksebekit Cazador ja Liebre sekä priki San Francisco. Alus siirrettiin 1759 Veracruzista Havannaan, mistä se suojasi kolmen rahtilaivan saattueen Cádiziin. Alus saapui Cádiziin rahtilaivojen Santo Cristo de San Romanin, Limeñan ja Orienten kanssa, jotka kuljettivat 12 miljoonaa pesoa. Maaliskuussa 1760 alus oli Cádizissa. Alus lähti heinäkuussa 1760 Cádizista kolmen kuukauden partiomatkalle Algerian rannikolle Gutierren, Marqués del Real Transporte, laivueessa, jonka muut alukset olivat Conquistador, Tigre, Soberano, Aquilón ja Vencedor. Laivue palasi lokakuussa Cádiziin, mistä se kuljetti 14. huhtikuuta 1761 joukkoja Karibian alueelle. Laivue laski maihin Puerto Ricossa 150 miestä ja Santiago de Cubassa 225 miestä. Laivue ilman Conquistadoria saapui Havannaan, jossa se laski maihin loput 996 miestä. Alus lähti 11. marraskuuta 1761 Veracruzista Américan ja fregatti Floran kanssa Havannaan, jolloin alusten lastina oli aarteita, jauhoja ja tarvikkeita. Osasto saapui 27. tammikuuta 1762 Havannaan. Aluksen miehistä upotti 11. kesäkuuta 1762 aluksensa, jotta se ei joutuisi Havannan lahdelle tunkeutuneen Britannian kuninkaallisen laivaston valtaamaksi. == Lähteet == * === Viitteet === Luokka:Reales Astilleros de Esteiro Luokka:Espanjan laivaston linjalaivat
Vernerin laki

Vernerin laki on tanskalaisen kielentutkijan Karl Vernerin kehittämä kielihistoriallinen laki, jonka mukaan muutamat germaanisten äänteensiirtymislakien kanssa näennäisesti ristiriidassa olevat ilmiöt saavat selvityksensä indoeurooppalaisessa kantakielessä vallinneesta sanapainon vaihtelevuudesta. Germaanisen äänteensiirtymislain mukaisesti vanhat indoeurooppalaiset klusiilit muuttuvat germaanisessa kantakielessä soinnittomiksi spiranteiksi (esim. latinan piscis-muotoa vastaa saksan Fisch, latinan māter-muotoa englannin mother, latinan cornu-muotoa saksan Horn).Vernerin laki, Tietosanakirja. Osa 10, palstat 986–987. Tietosanakirja- osakeyhtiö 1919 Kun kuitenkin toisinaan indoeurooppalaisen kantakielen klusiileja vastaa germaanissa kielissä soinnillinen spirantti tai siitä myöhemmin kehittynyt klusiili (esim. latinan capio saksan heben, latinan dico saksan zeigen), tämä erilainen kehitys johtuu indoeurooppalaisesta painon vaihtelusta. Vernerin lain mukaan pysyivät nimittäin kantagermaaniset muuttumattomina, jos juuri niiden edellä oleva vokaali oli painollinen, mutta ”pehmenivät” vastaaviksi soinnillisiksi spiranteiksi ja myöhemmin klusiileiksi , jos paino oli jollakin muulla tavulla. Kun indoeurooppalainen paino saman sanan eri muodoissakin saattoi olla eri tavuilla, saattoi siis konsonantti germaanisissa alkukielessä esiintyä joko :nä tai :nä, :na tai :nä, :na tai :nä. Jäänteitä tästä niin sanotusta kieliopillisesta vaihtelusta () ovat esimerkiksi vaihtelut nykysaksan verbimuodoissa leiden ~ gelitten, ziehen ~ gezogen. Samalla tavalla kuin edellä mainitut vaihtelut on kehittynyt myös :n ja :n vaihtelu, jolloin r on muodostunut aikaisemmasta :sta, vrt. saksan war ~ gewesen. ==Lähteet== Luokka:Indoeurooppalaiset kielet Luokka:Fonetiikka Luokka:Kielitiede